Priekšlikums Padomes regula, ar kuru groza Regulu (EK) Nr. 527/2003, ar ko atļauj piedāvāt un piegādāt tiešam patēriņam pārtikā dažus no Argentīnas ievestus vīnus, kuru gatavošanā, iespējams, izmantoti Regulā (EK) Nr. 1493/1999 neparedzēti vīndarības procesi /* COM/2007/0092 galīgā redakcija */





[pic] | EIROPAS KOPIENU KOMISIJA | Briselē, 9.3.2007 COM(2007) 92 galīgā redakcija Priekšlikums PADOMES REGULA, ar kuru groza Regulu (EK) Nr. 527/2003, ar ko atļauj piedāvāt un piegādāt tiešam patēriņam pārtikā dažus no Argentīnas ievestus vīnus, kuru gatavošanā, iespējams, izmantoti Regulā (EK) Nr. 1493/1999 neparedzēti vīndarības procesi (iesniegusi Komisija) PASKAIDROJUMA RAKSTS Trešo valstu izcelsmes vīnus, kuru gatavošanā izmantota Kopienas noteikumos neatļauta vīndarības prakse, nedrīkst piedāvāt tiešam patēriņam pārtikā Kopienā, izņemot, ja par atkāpi nolemj Padome. Atkāpes pieņemšanas procedūra ir paredzēta Regulas (EK) Nr. 1493/1999 par vīna tirgus kopīgo organizāciju 45. panta 2. punktā. Tomēr saskaņā ar Argentīnā pieņemto vīndarības praksi, ko apstiprinājusi Starptautiskā vīnkopības un vīna organizācija, bet kura ir aizliegta Eiropas Savienībā, Argentīnas izcelsmes vīniem skābuma koriģēšanai ir atļauts pievienot ābolskābi. Patlaban starp Kopienu, ko pārstāv Komisija, un Mercosur , kuras dalībvalsts ir Argentīnas Republika, norisinās vispārējas sarunas par abu pušu attiecīgās vīndarības prakses atzīšanu, lai noslēgtu nolīgumu par vīna tirdzniecību. Sarunas tika sāktas 2002. gadā un joprojām turpinās. Šajā nolīgumā jāparedz pastāvīga iespēja Argentīnai izmantot minēto vīndarības praksi. Lai paustu Komisijas labvēlīgo un konstruktīvo attieksmi, risinot šīs sarunas, un lai novērstu jebkādus iespējamos tirdzniecības traucējumus, minētās vīndarības prakses provizoriska atzīšana, kas ir ļoti svarīga attiecībā uz atsevišķiem Argentīnas [izcelsmes] vīniem, jāpagarina līdz laikam, kad stājas spēkā šo sarunu rezultātā noslēgtais nolīgums, un ne ilgāk kā līdz 2008. gada 31. decembrim. Komisija ierosina atļaut pievienot ābolskābi vīnos, ko Kopienā ieved no Argentīnas, līdz laikam, kad beigsies patlaban notiekošās sarunas starp Kopienu un Mercosur , kuras dalībvalsts ir Argentīna, lai noslēgtu nolīgumu par vīnu tirdzniecību. Priekšlikums PADOMES REGULA, ar kuru groza Regulu (EK) Nr. 527/2003, ar ko atļauj piedāvāt un piegādāt tiešam patēriņam pārtikā dažus no Argentīnas ievestus vīnus, kuru gatavošanā, iespējams, izmantoti Regulā (EK) Nr. 1493/1999 neparedzēti vīndarības procesi EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1493/1999 par vīna tirgus kopīgo organizāciju[1] un jo īpaši tās 45. panta 2. punktu, ņemot vērā Komisijas priekšlikumu, tā kā: (1) Izdarot atkāpi no Regulas (EK) Nr. 1493/1999 45. panta 1. punkta, ar Padomes Regulu (EK) Nr. 527/2003[2] atļauj ievest Kopienā Argentīnā ražotus vīnus, kuru gatavošanā izmantoti Kopienas noteikumos neparedzēti vīndarības procesi, jo īpaši ābolskābes pievienošana. Minētā atļauja zaudēja spēku 2006. gada 31. decembrī. (2) Ābolskābes izmantošana ir vīndarības prakse, ko apstiprinājusi Starptautiskā vīnkopības un vīna organizācija (OIV). (3) Patlaban norisinās sarunas starp Kopienu, ko pārstāv Komisija, un Mercosur , kuras dalībvalsts ir Argentīna, lai noslēgtu nolīgumu par vīna tirdzniecību. Minētās sarunas jo īpaši attiecas uz abu pušu attiecīgo vīndarības praksi, kā arī uz ģeogrāfisko norāžu aizsardzību. (4) Līdz dienai, kad stāsies spēkā jaunais Kopienas un Mercosur nolīgums par vīna tirdzniecību, ar kuru tiek abpusēji atzīta katras puses vīndarības prakse un tādējādi atvieglota Argentīnas izcelsmes vīnu ievešana Kopienā, kam pievienota ābolskābe, attiecīgā vīndarības prakse attiecībā uz Argentīnas izcelsmes vīniem jāatļauj līdz dienai, kad minētais nolīgums stāsies spēkā, un ne vēlāk kā 2008. gada 31. decembrī. (5) Tāpēc attiecīgi jāgroza Regula (EK) Nr. 527/2003, IR PIEŅĒMUSI ŠO REGULU. 1. pants Regulas (EK) Nr. 527/2003 1. panta 1. punkta otrajā daļā datumu „2006. gada 31. decembris” aizstāj ar datumu „2008. gada 31. decembris” 2. pants Šī regula stājas spēkā tās publicēšanas dienā Eiropas Savienības Oficiālajā Vēstnesī . To piemēro no 2007. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, … Padomes vārdā — priekšsēdētājs FINANŠU PĀRSKATS | 1. | ATTIECĪGĀS BUDŽETA POZĪCIJAS: 05 02 09 10. nodaļa – Lauksaimniecības nodokļi | APROPRIĀCIJAS: LR 2007: 1487 milj. EUR APB 2007: 1 486,9 milj.EUR | 2. | PASĀKUMA NOSAUKUMS: Priekšlikums Padomes Regulai, ar kuru groza Regulu (EK) Nr. 527/2003, ar ko atļauj piedāvāt un piegādāt tiešam patēriņam pārtikā dažus no Argentīnas ievestus vīnus, kuru gatavošanā, iespējams, izmantoti Regulā (EK) Nr. 1493/1999 neparedzēti vīndarības procesi. | 3. | JURIDISKAIS PAMATS: Padomes Regulas (EK) Nr. 1493/1999 45. panta 2. punkts | 4. | PASĀKUMA MĒRĶI: līdz 2008. gada 31. decembrim pagarināt atkāpi attiecībā uz Argentīnas [izcelsmes] vīniem. | 5. | FINANSIĀLĀS SEKAS | 12 MĒNEŠU PERIODS (milj. EUR) | KĀRTĒJAIS 2007. FINANŠU GADS (milj. EUR) | NĀKOŠAIS 2008. FINANŠU GADS (milj. EUR) | 5.0 | IZDEVUMI, KO SEDZ – NO EK BUDŽETA (KOMPENSĀCIJAS / INTERVENCES PASĀKUMI) – NO VALSTU BUDŽETA – CITI | p.m. | p.m. | p.m. | 5.1 | IEŅĒMUMI – EK PAŠU RESURSI (ATSKAITĪJUMI/MUITAS NODOKĻI) – NO DALĪBVALSTĪM | – | – | – | 2009 | 2010 | 2011 | 2012 | 5.0.1 | PAREDZĒTIE IZDEVUMI | – | – | – | – | 5.1.1 | PAREDZĒTIE IEŅĒMUMI | – | – | – | – | 5.2 | APRĒĶINU METODE: – | 6.0 | VAI IR IESPĒJAMS FINANSĒJUMS NO APROPRIĀCIJĀM, KAS IERAKSTĪTAS ATTIECĪGAJĀ ŠĀ GADA BUDŽETA NODAĻĀ? | JĀ/NĒ | 6.1 | VAI IR IESPĒJAMS FINANSĒJUMS, PĀRSKAITOT LĪDZEKĻUS NO VIENAS ŠĀ GADA BUDŽETA NODAĻAS UZ CITU? | JĀ/NĒ | 6.2 | VAI IR VAJADZĪGS PAPILDU BUDŽETS? | JĀ/NĒ | 6.3 | VAI IR JĀIERAKSTA APROPRIĀCIJAS NĀKAMAJOS BUDŽETOS? | JĀ/NĒ | NOVĒROJUMI: Pasākuma mērķis ir pagarināt atkāpes termiņu, lai atļautu Argentīnai ievest Kopienā savus vīnus. Šis pasākums var ietekmēt Kopienas izdevumus tāpēc, ka tirgū būs papildu vīna daudzums. Tomēr šo ietekmi nav iespējams izvērtēt. Datu trūkuma dēļ nav iespējams aprēķināt ieņēmumus. | [1] OV L 179, 14.7.1999., 1. lpp. Regulā jaunākie grozījumi izdarīti ar Regulu (EK) Nr. 2165/2005 (OV L 345, 28.12.2005., 1. lpp.). [2] OV L 78, 25.3.2003., 1. lpp. Regulā jaunākie grozījumi izdarīti ar Regulu (EK) Nr. 1912/2005 (OV L 307, 25.11.2005., 1. lpp.).